**תקנון ספריית ביה"ס**

הספרייה מהווה מרכז פעילות לימודית בבית הספר. שעות הפעילות בספרייה הן:

בימים א' – ה' בשעות **08:30 – 14:30**

אוסף הספרייה כולל: ספרי עיון, ספרי לימוד, ספרות יפה, ספרי שירה, מחזות, כתבי עת, קטעי עיתונות, אוסף קלטות וידאו ותקליטורים לצורכי לימוד ועוד.

**נהלי השאלת ספרים:**

* ספרי עיון ולימוד ניתן לשאול למשך שלושה ימים בלבד.
* ספרות יפה ניתן לשאול למשך שבועיים.
* ניתן להאריך את מועד החזרת הספר בתנאי שאינו נחוץ לקוראים אחרים.
* ספרים בסטטוס מיוחד ניתנים להשאלה מרגע סגירת הספרייה ועד למחרת בבוקר.
* ספרים שמורים הם ספרים שלא ניתן להוציאם מן הספרייה (לבקשת מורי המקצוע). ספרים אלו מיועדים לעיון ולצילום בספרייה בלבד.
* התלמידים מתבקשים להחזיר את הספרים במועד שנקבע. **איחור בהחזרת ספר יגרור קנס של 1 ש"ח לכל יום איחור**.
* בתמורה לספר שאבד יוחזר ספר זהה. אם אין להשיגו תוחזר תמורה כספית כשווי הספר שאבד.
* הקוראים מתבקשים לשמור על מצבם התקין של הספרים.

**כללי התנהגות תלמידים בספרייה**

1. יש להיכנס לספריה, כמו לכל מקום בביה"ס, בתלבושת ביה"ס.
2. יש לשמור על השקט ולהקפיד על התנהגות נאותה.
3. אין להכניס אוכל ושתייה לספריה.
4. יש להישמע להוראות הספרנית.

**תלמידים שיפרו את נהלי הספרייה, יורחקו ממנה ויטופלו במסגרת החינוכית המתאימה.**